《题新昌蔡尉比春园四进载酒亭》
宋代·陈元晋

蔡家亭子锦江涯，长约春风作岁华。
拚却百年浑是醉，莫教一岁不开花。
称觞随获慈颜悦，问字时容客喧哗。
我若有园如个样，肯将双鬓搞风沙。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。